स्कूल-कॉलेज के बाहर खड़े आवारा युवकों को लगवाई उठक-बैठक
स्कूल-कॉलेज के बाहर खड़े होकर आवारागर्दी करने वाले 20 से ज्यादा युवकों को महिला ने पुलिस ने मंगलवार को पकड़ा। उन्हें उठक-बैठक लगवाई। कुछ संदिग्ध युवकों को संबंधित थाने भेजा गया। स्कूल-कॉलेजों के बाहर खड़े होकर युवतियों को परेशान करने वाले युवकों पर कार्रवाई के लिए पुलिस ने अभियान मजनू शुरू किया है।
महिला थाना प्रभारी ज्योति शर्मा ने बताया कि अभियान के तहत टीम सुबह करीब 10 बजे नसिया रोड स्थित गुजराती स्कूल-कॉलेज और महारानी रोड स्थित गुजराती-स्कूल कॉलेज पहुंची। यहां कुछ आवारा युवक खड़े थे। उनसे पूछा कि यहां कैसे खड़े हो तो वह कोई जवाब ही नहीं दे सके, जबकि कुछ बहाने बनाने लगे। पुलिस ने उनके आईडी कार्ड भी चेक किए। अभियान में महिला पीसीआर की टीम शामिल थी।
युवतियों के एक ग्रुप को भी डांटा
टीआई शर्मा ने बताया कि अभियान में 20 से ज्यादा युवकों को पकड़ा। उसमें से कुछ को समझाइश देकर छोड़ा गया। वहीं कुछ युवकों को रोड पर ही उठक-बैठक लगवाई गई। कुछ संदिग्ध युवकों को पूछताछ के लिए संबंधित थाने भेजा है। वहीं पुलिस टीम ने युवतियों के एक ग्रुप को भी डांटा। ये युवतियां घर पर जानकारी दिए बिना बैठे हुए थे। टीम ने युवतियों को कहा कि वे परिवार को झूठ बोलकर कहीं ना जाएं।
अभियान के दौरान पुलिस युवकों को पकड़कर ले गई।
hin_Deva hin_Deva hin_Deva hin_Deva hin_Deva hin_Deva